钦定古今图书集成/明伦汇编/氏族典/第489卷 > 《廖用贤尚友录》 > 华昭
## 钦定古今图书集成/明伦汇编/氏族典/第489卷 > 《廖用贤尚友录》 > 华昭

按《万姓统谱》：昭，鄞人。生未晬，父亡。母沈氏家贫不能
自存，父母欲夺其志，誓死弗许。勤纺绩以教育其子。
后疾，昭尚幼，刻意茹蔬，祷之弗瘥，乃露祷于天，刲
左股作糜，和药以进，母愈。至正十年，尹许广大大书
“节孝”字表其门。后沈氏寿七十七而卒。昭亦能卓立，
为乡人所重。温州路总管刘仁本为之传，称其节孝
萃“于一门”云。